บันไดนัมโกะพิกเชอส์

( หรือที่รู้จักในชื่อ **BN Pictures** และ **BNP**) เป็นสตูดิโอแอนิเมชันญี่ปุ่นที่แยกตัวออกมาจากซันไรส์ ซึ่งเป็นบริษัทในเครือของบันไดนัมโกะฟิล์มเวิร์กส ที่อยู่ภายใต้การควบคุมของบันไดนัมโกะโฮลดิ้งส์ โดยบริษัทนี้ถูกก่อตั้งขึ้นตามแผนการบริหารจัดการระยะกลางของ บันไดนัมโกะโฮลดิ้งส์ เพื่อปรับโครงสร้างองค์กรใหม่ โดยการโอนกิจกรรมที่เกี่ยวข้องกับลิขสิทธิ์อนิเมะและการผลิตที่มุ่งเป้าหมายไปที่เด็กและครอบครัวจาก ซันไรส์ มายัง บันไดนัมโกะพิกเชอส์ ซึ่งเริ่มดำเนินงานตั้งแต่เดือนเมษายน พ.ศ. 2558

## ประวัติของบริษัท
[left|thumb| โลโก้รองของสตูดิโอ ซึ่งใช้ในโฆษณา เครดิต และช่องทางอย่างเป็นทางการบน [ยูทูบ|YouTube ควบคู่กับโลโก้ปี 2022]]
เมื่อวันที่ 12 กุมภาพันธ์ พ.ศ. 2558 บันไดนัมโกะโฮลดิ้งส์ ได้ประกาศแผนการปรับโครงสร้างองค์กรผ่านแผนการบริหารจัดการระยะกลาง 3 ปี บริษัทมุ่งหวังที่จะเน้นทรัพยากรในการสร้างทรัพย์สินทางปัญญาใหม่ๆ และตัวละครที่สามารถทำการตลาดได้ และต้องการเวลาในการวางแผนและพัฒนาที่เร็วขึ้นเพื่อให้ตอบสนองความต้องการ ผู้บริหารของบันไดนัมโกะยังเชื่อว่าเป็นสิ่งจำเป็นที่การสร้างทรัพย์สินทางปัญญาจะต้องเสริมสร้างความสัมพันธ์กับของเล่นและงานอดิเรก เนื่องจากจะนำไปสู่ความสัมพันธ์ที่ดีและมีโอกาสในการร่วมมือในการผลิตสินค้าในอนาคต 

เพื่อเป็นส่วนหนึ่งของความพยายาม บันไดนัมโกะพิกเชอส์จึงก่อตั้งขึ้นในเดือนเมษายน พ.ศ. 2558 ที่ เมืองเนริมะ โตเกียว   โดยมี มาซายูกิ โอซากิ เป็นผู้อำนวยการฝ่ายตัวแทนของสตูดิโอแอนิเมชัน ซันไรส์ เป็นหัวหน้าและจะเป็นผู้นำโครงการ "Strengthen IP Creation Output" ของบริษัทแม่ และจะเน้นไปที่การสร้างตัวละครและแฟรนไชส์ใหม่ๆ โดยเฉพาะที่มุ่งเป้าไปที่เด็กและครอบครัว   บันไดนัมโกะพิกเชอส์ยังทำงานร่วมกับแผนกของเล่นและงานอดิเรกของ บันไดนัมโกะโฮลดิ้งส์   พิคเจอร์สได้เข้าซื้อกิจการของซันไรส์ที่เกี่ยวข้องกับทรัพย์สินทางปัญญาสำหรับเด็ก จนกลายมาเป็นบริษัทในเครือของซันไรส์และเป็นส่วนหนึ่งของแผนกสร้างทรัพย์สินทางปัญญาของบันไดนัมโกะ  

โครงการแรกของบริษัทคือ *[[ไอกัตสึ!]]* อนิเมะที่สร้างจากเกมการ์ดสะสมของ บันได ในชื่อเดียวกัน ซึ่งผลิตโดยซันไรส์ นอกจากการทำงานกับแฟรนไชส์ที่ก่อตั้งไว้แล้ว บันไดนัมโกะพิกเชอส์ ยังผลิตโปรเจ็กต์เป็นของตัวเองหลายรายการ เช่น ซีรีส์ แอนิเมชันสต็อปโมชั่น *Milpom!*  ซึ่งภาพยนต์เรื่องนี้จะเน้นไปที่ซีรีส์และตัวละครที่มีกลุ่มเป้าหมายเป็นเด็กและครอบครัวเป็นหลัก แม้ว่าบางเรื่อง เช่น *[[ไทเกอร์แอนด์บันนี่]]* และซีรีส์ *[[กินทามะ]]* จะมุ่งเป้าไปที่กลุ่มผู้ชมที่มีอายุมากกว่าก็ตาม บริษัทได้ร่วมมือกับบริษัทย่อยอื่นๆ ภายใน บันไดนัมโกะโฮลดิ้งส์ เป็นประจำ และในปี พ.ศ. 2559 บริษัทได้ร่วมมือกับ บันไดนัมโกะเอนเตอร์เทนเมนต์ เพื่อผลิต *เทศกาลแห่งความฝัน!* แฟรนไชส์มัลติมีเดียที่เน้นไปที่วิดีโอเกมและ แอนิเมชันต้นฉบับบนอินเทอร์เน็ต

ในเดือนสิงหาคม พ.ศ. 2561 บันไดนัมโกะพิกเชอส์ ได้เปิดแผนกในโอซากะ ที่ชื่อว่า บันไดนัมโกะพิกเชอส์โอซากะสตูดิโอ วัตถุประสงค์เพื่อในการถ่ายโอนแอนิเมชั่นผ่านระบบดิจิทัลเพื่อลดระยะเวลาในการผลิต  บริษัทหวังว่าความสำเร็จจากโอซากะสตูดิโอ จะช่วยให้สามารถเปิดสำนักงานเพิ่มเติมในญี่ปุ่นและต่างประเทศได้ในที่สุด  หนึ่งปีต่อมาในเดือนตุลาคม พิคเจอร์สได้เข้าซื้อ Studio Dub ซึ่งเป็นผู้รับเหมาด้านแอนิเมชันที่ก่อตั้งโดยอดีตนักแอนิเมชันของซันไรส์ การเข้าซื้อกิจการครั้งนี้ทำให้บริษัทเปลี่ยนชื่อเป็น บันไดนัมโกะพิกเชอส์อิวากิ แต่ยังคงใช้ชื่อ Studio Dub สำหรับโปรเจ็กต์ต่างๆ ต่อไป

## ผลงาน

### ซีรีส์โทรทัศน์

### ภาพยนตร์

### ออริจินัลวิดีโอแอนิเมชัน

## หมายเหตุ

## อ้างอิง

## แหล่งข้อมูลอื่น

*  
* 
* 
หมวดหมู่:บันไดนัมโคโฮลดิ้งส์

หมวดหมู่:เขตเนริมะ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บทความที่มีข้อความภาษาญี่ปุ่น
หมวดหมู่:CS1 แหล่งที่มาภาษาญี่ปุ่น (ja)
หมวดหมู่:บริษัทญี่ปุ่นที่ก่อตั้งในปี พ.ศ. 2558